I 1950 vant hun konkurransen om utsmykning av Nøtterøy realskole. Hun ble da den første kvinnelige kunstneren som fikk et offentlig utsmykningsoppdrag i Norge. Bare noen måneder tidligere hadde kunsthistorikeren Arve Moen skrevet «kanskje går Else Hagen en vakker dag hen og vinner en representativ dekorativ opgave.» Da hun hadde vunnet konkurransen, arbeidet hun med kartongene til den store fresken gjennom mesteparten av 1951 og vinteren 1952. Sommeren 1952 overførte hun kartongskissene til langveggen og tverrveggen i den nye skolens festsal og frokostrom. Motivet for tverrveggen var , mens motivet på langveggen trakk linjene fra hjemkommunen Nøtterøy til fjerne steder som Paris (representert ved Eiffeltårnet), Asia, New York City og Afrika.